stanford-oval/wikipedia huggingface dataset:
מפלגת CARC
היסטוריה

CARC נוסדה בכינוס שנערך בויארגיו (אנ'), איטליה בין ה-21 ל-22 בנובמבר 1992. הכינוס נערך על ידי אנשים מבוגרים שתמכו וצדדו באידאולוגיות מרקסיסטיות-לניניסטיות, פרו-סיניות וטרוצקיסטיות, ורובם הגיעו מהתנועה "אוטונומיה אופריה" (אנ'). המזכיר הכללי הראשון של המפלגה היה ג'וזפה מג', שב-1981 נחקר במשטרה בגין חתרנות וזוכה ב-1986.
CARC פעלה תחילה בעיקר בקמפניה וטוסקנה, אך עם הזמן נכנסה למרכז השיח הפוליטי, ורבים קישרו את המפלגה לפעולות החתרניות והחשאיות אשר התרחשו במדינה. ב-1998, יצא מצע המפלגה אשר נקרא "Project of Manifesto – Program of the New Italian Communist Party", ועל פי המצע, המטרה העיקרית של המפלגה היה להנהיג את הפרולטריון (מעמד הפועלים).
המפלגה נחלשה כאשר התפצלה לשתיים. הפיצול הראשון התרחש כאשר קבוצה של שמאלנים מיליטנטים מהמפלגה, פרשו ממנה והקימו קבוצה משלהם אשר נקראה "LineaRossa", והפיצול השני התרחש כמה ימים לפני רצח מאסימו ד'אנטונה, כאשר קבוצה קטנה של אנשים מהמפלגה הואשמה ב-"פעילות בעלת נטיות אנרכיסטיות", מה שסטה מהקו שהמפלגה הלכה דרכה.
ב-2001, המפלגה החדשה תוכננה לקום מחדש בתור "המפלגה הקומוניסטית". על פי המזכיר פייטרו ונגלי, המבצע הזה נועד לשקם את ולאחד את המפלגה כפי שהייתה בעבר.
בבחירות המוניציפליות בנאפולי ב-2011, מפלגת CARC תמכה באופן מוצהר בשופט לשעבר לואיג'י דה מגיסטריס (אנ'), שהיה בקשר עם מאפיה איטלקית, ועוררה מחלוקת רחבה בציבור.
בבחירות לפרלמנט של 2013, המפלגה בחרה לתמוך בתנועת חמשת הכוכבים.
מנהיגים

ג'וזפה מז'ור (1992–1999)
פיאטרו ואנגלי (1999–הווה)
הערות שוליים

↑  Ministero Dell'Interno - Approfondimento, www1.interno.gov.it
↑  La Repubblica/cronaca: Chi è Giuseppe Maj leader dei Carc, www.repubblica.it
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מפלגת CARC".
באטמן: הקרב על הברדס

| --- | --- |

עטיפת האוגדן Batman: Battle for the Cowl, אמנות מאת טוני ס. דניאל.
 מידע קומיקס
 יוצר:  טוני ס. דניאל
 סוגה:  גיבור-על
 תקופת פרסום מקורית:  מרץ 2009 – מאי 2009 (כ־62 ימים)
 סינדיקציה:  DC קומיקס
 מסת"ב:  מסת"ב 1-4012-2416-4
 ארץ מקור:  ארצות הברית 
 שפת המקור:  אנגלית אמריקאית 
 מוציא לאור:  DC קומיקס 
 מספר החוברות:  3 ראשיות 13 נלוות
 
באטמן: הקרב על הברדס (באנגלית: Batman: Battle for the Cowl) היא קשת סיפור אשר פורסמה בין מרץ למאי 2009 בחוברות הקומיקס באטמן על ידי חברת DC קומיקס. היא נכתבה ואוירה בידי טוני ס. דניאל. הסיפור הראשי עוקב אחר המהומה המתרחשת בגות'אם סיטי לאחר אירועי "המשבר האחרון" ו"באטמן: נוח בשלום" לנוכח היעדרותו של באטמן, כאשר למעשה הדמות נהרגה לכאורה בידי דארקסייד. הדבר גורר אחריו סדרת עימותים בין בני בריתו של באטמן לנבלי-העל שלו, הנלחמים עבור הזכות להפוך לבאטמן החדש.
בשעה שסיפור הבסיס מתפרש על פני שלוש חוברות, מספר חוברות ספיישל נוספות מתארות את השינויים העוברים על גות'אם באותה עת, ביניהן על אורקל, עזראל, אדם-עטלף, המפקח גורדון, ארקהם אסיילום, "העולם התחתון", "המערכת" ו"גות'אם גאזט". הסדרות רובין, נייטווינג וציפורי הטרף בוטלו כתוצאה מרצף אירועים אלו.
עלילה > מבוא

המבוא לסיפור מתחיל בכותר Batman and Son פרי עטו של גראנט מוריסון, שבו הג'וקר נורה בידי אדם שהתחזה לבאטמן. באטמן עצמו מגלה כי מאז שחזר לגות'אם סיטי לאחר שנת היעדרות, הוא חיסל את הפשיעה בעיר לגמרי. טליה אל-גול משיגה את נוסחת אדם-עטלף מקירק לנגסטרום, ובאטמן מתעמת עימה. טליה מגלה לו שברוס הוא אביו של בנה, דמיאן. לאחר מכן, דמיאן מנסה להיכנס לנעליו של טים דרייק כרובין, דבר שגורם לברוס לשלוח את דמיאן בחזרה לאמו. דמיאן חוזר לברוס במאורעות "באטמן: חזרתו לחיים של ראס-אל-גול" ולומד את דבר קיומם של שאר בניו המאומצים. במאורעות "באטמן: נוח בשלום", באטמן מתעמת מול ארגון הכפפה השחורה ותוקף את סיימון הורט במסוק אשר מתפוצץ לבסוף. באטמן שורד את הפיצוץ ומנסה למצוא את גופתו של הורט, אך נקרא על ידי סופרמן כדי לחקור את נסיבות מותו של האל החדש אוריון. באירועי המשבר האחרון, באטמן נלכד בידי גראני גודנס ומשרתיו של דארקסייד המנסים לשכפלו. באטמן נמלט, הכפיל שלו מתאבד, וברוס לוקח את הכדור שהרג את אוריון ויורה בדארקסייד (בכך שובר את העיקרון העיקרי לפיו הוא חי, שזה אי-השימוש באקדח). אולם, דארקסייד מכה בבאטמן בעזרת קרן האומגה, ששולחת את באטמן לזמן העבר. סופרמן לוקח את גופתו של באטמן, שמתגלה כגופתו של השיבוט האחרון, לנייטווינג. תוהו ובוהו שורר בגות'אם בעקבות מותו של באטמן ודיק גרייסון מסרב להפוך לבאטמן החדש משום שברוס אמר לו כך בצוואתו.
עלילה > עלילה ראשית

בעקבות מעורבותו בתוכניתו של הורט להרוג את באטמן, מייקל ליין מאמין שהוא אחראי לפשיעה שאוחזת בגות'אם. הוא מתוודה על כך לכומר שלו, שלוקח אותו למסדר הטוהרה כדי להפוך לעזראל הבא. בפעילות הראשונה כעזראל, ליין מגן על סודות חליפתו של עזראל פן יפלו לרשותה של טליה אל-גול, אשר תעניק זאת לבנה דמיאן. עזראל מצליח להביס את טליה אך מותקף בידי נייטווינג באשמת רצח של שוטר בכיר. הוא משכנע את נייטווינג בדבר חפותו.
נייטווינג הופך לקר רוח כמו ברוס, וחרף הפצרותיו של טים דרייק מסרב לנטול את זהותו של באטמן. הדבר מוביל לכך שמתחזה נוטל את זהותו של הצלבן בגלימה, בהבדל שמתחזה זה משתמש בכוח קיצוני ויורה בקורבנותיו למוות. המסיכה השחורה השני משתלט על מטופלי ארקהם אסיילום בעזרת שתלים שיהרגו אותם אם לא יצייתו לו. בין המגויסים נמנים הדחליל, פיירפליי, פויזן אייבי, קילר קרוק ו-ויקטור זאס.
לאחר שדמיאן מותקף על ידי קילר קרוק, נייטווינג מציל אותו אך בעצמו מותקף על ידי המתחזה לבאטמן, ג'ייסון טוד. כשדמיאן מנסה להוכיח את ערכו לגרייסון בכך שהוא תוקף את טוד, הוא נורה ונפצע אך ניצל בידיו הנאמנות של אלפרד. מאורע זה גורם לטים דרייק לנטול את זהות באטמן ולאתר את מקום הימצאו של טוד למערת עטלף מעוותת משלו. גם הוא מותקף ונפצע בידי טוד, שממתין לבואו של נייטווינג.
דמיאן נשלח בידי אלפרד למצוא את דרייק, וכדי למנוע את פציעתו בשנית הוא נשלח עם סקווייר, והשניים מצילים את דרייק. בינתיים, גרייסון נכנס לעימות חזיתי עם טוד במערכת הרכבל של העיר. הוא מצליח להביס אותו לבסוף, וטוד נופל לנהר באומרו שהשניים ייפגשו בהמשך. או אז, דיק חוזר למערת העטלף ונוטל את זהות באטמן.
ביבליוגרפיה

Batman: Battle for the Cowl #1-3
Battle for the Cowl Azrael: Death's Dark Knight #1-3
Battle for the Cowl Oracle #1-3
Battle for the Cowl Commissioner Gordon #1
Battle for the Cowl Man-Bat #1
?Gotham Gazette: Batman Dead
Battle for the Cowl: Arkham Asylum #1
Battle for the Cowl: The Underground #1
Battle for the Cowl: The Network #1
?Gotham Gazette: Batman Alive
פלאש: לידה מחדש

| --- | --- |

עטיפת החוברת The Flash: Rebirth #1, אמנות מאת אית'ן ואן סקייבר.
 מידע קומיקס
 יוצר:  ג'ף ג'ונס
 תקופת פרסום מקורית:  אפריל 2009 – פברואר 2010 (כ־307 ימים)
 סינדיקציה:  DC קומיקס
 מסת"ב:  ‏ISBN 1-4012-3001-6 (כריכה רכה) ISBN 1-4012-2568-3 (כריכה קשה)
 ארץ מקור:  ארצות הברית 
 שפת המקור:  אנגלית אמריקאית 
 מוציא לאור:  DC קומיקס 
 מספר החוברות:  6
 
פלאש: לידה מחדש (באנגלית: The Flash: Rebirth) היא מיני-סדרת קומיקס של כותרי פלאש שפורסמה באפריל 2009 על ידי חברת DC קומיקס למשך שש חוברות. הסדרה, שנכתבה על ידי ג'ף ג'ונס ואוירה על ידי אית'ן ואן סקייבר, הציגה דמויות רבות משבעים שנות קיומם של כותרי פלאש.
המיני סדרה עוקבת אחר "לידתו מחדש" של הפלאש מתור הכסף בארי אלן, לאחר שחזר לחיים באירוע הקרוסאובר המשבר האחרון של שנת 2008. זהו שיתוף הפעולה השני של הצוות ג'ונס-ואן סקייבר, לאחר "גרין לנטרן: לידה מחדש" של שנת 2005.
רקע

בחוברת השלישית של הסיפור "נקמת הנבלים" מהמשבר האחרון, חבר כנופיית אי-צדק ליברה מודיע לקבוצת נבלי-העל הנבלים כי הפלאש הראשון בו הם נלחמו חזר מהמתים. הם מתקבצים יחדיו במרתף שמתחת למוזיאון פלאש ומציינים כי הוא לא כמו הילד שהגיע אחריו, והוא לא נתן להם מנוח. קפטן קור, מנהיג הנבלים, מסכם את המיני סדרה באומרו כי הנבלים אינם יכולים להביס אותו וכי אין חוקים ביקום שאפשר לפעול לפיהם. העמוד האחרון מציג את דמותו של בארי אלן בתלבושת הפלאש כשהוא רץ במהירות-על.
לצורך המיני סדרה, המאייר אית'ן ואן סקייבר עיצב מחדש את תלבושתו של וולי וסט שתיבדל מתלבושתו של בארי אלן כפלאש, שהפך שוב לפלאש העיקרי בסדרת הכותרים שבאה לאחריה (כרך שלישי).
בארט אלן, קיד פלאש השני ופלאש הרביעי, הוחזר לחיים במאה ה-31 בידי ברייניאק-5 כדי להילחם בסופרבוי פריים ובלגיון נבלי-העל בחוברת שלישית של סיפור "לגיון שלושת העולמות". ג'ף ג'ונס אישר בראיון כי בארט יחזור לעבר וישחק תפקיד חשוב במיני סדרה.
מיקמק

ערך זה עוסק במשחק וידאו. אם התכוונתם לסרט או לסדרה, ראו .
| --- | --- |

 כללי
 סוגה:  משחק וידאו 
 ארץ מקור:  ישראל 
 דרישות תוכנה
 פלטפורמות:  דפדפן 
 
 www.mikmak.co.il
 
מיקמק הוא משחק רשת מרובה משתתפים ישראלי שפותח על ידי החברה "די.אי.סי טכנולוגיות רשת" ויצא בשנת 2009. במשחק שחקנים יכולים לשוטט באופן חופשי בעולם וירטואלי, לצ'וטט עם שחקנים אחרים, לשחק במיני-משחקים (משחקים קטנים ופשוטים שנמצאים בתוך המשחק) ולרכוש פריטים וירטואליים לאווטאר שלהם. המשחק נחל הצלחה רבה בשנות העשרה המוקדמות והצלחתו גררה מרצ'נדייז, ספרים, רשת משחקיות וידאו, סדרת טלוויזיה וסרט.
הכניסה למשחק היא בחינם, אך גישה מלאה לכל התכנים זמינה רק לבעלי מינוי חודשי ולבעלי שדרוגים בתשלום. המשחק החל את פעילותו ב-10 בדצמבר 2009 על ידי הבעלים ומנכ"ל חברת D.I.C, יניב חממי (בעבר הבעלים של שירונט וחלק מפורטל הילדים "מומו הפרה"). האתר החל את דרכו בשיתופי פעולה מסחריים עם חברת המזון "שטראוס" ועם המחזמר "פסטיגל", שסייעו להתנעתו הראשונית בקרב קהל היעד של ילדים בטווח הגילאים של 6–12. ב-2015 נרכשה 50% מהבעלות על המשחק על ידי "ynet".
ההצלחה הובילה את חברת D.I.C להפיק שלוש עונות של סדרת טלוויזיה, "מיקמק - הסדרה"; שתי העונות הראשונות נרכשו על ידי yes ושודרו בערוץ ניקלודיאון, בזמן שהשלישית נרכשה על ידי HOT. בנוסף לכך החברה פתחה רשת של משחקיות וידאו שנקראו "מיקפה", שפעלו בין 2012 ל-2014 וכללו בתי קפה ואולמות הקרנה המכונים "מיק סינמה". החברה הפיקה סרט קולנוע באורך מלא (סרט האנימציה הממוחשבת הראשון בישראל), "המסע לכוכב המינימיקים", שעלה ב-2013 ב"מיק סינמה" וב-2015 בבתי הקולנוע הסטנדרטיים.
ב-2012 החלה פעילות של המשחק בשפה האנגלית לקהל יעד באזורים שונים בצפון אמריקה. המכונה "מיקמק וורלד" (באנגלית: mikmak world) ב-2013 פעילות זו הופסקה עקב הפסדים כספיים של החברה וחוסר הצלחה בהשתלבות בשוק העולמות הווירטואליים.
משחק נוסף בשם "מיקמק 2" הושק ב-2 בדצמבר 2021 למנויי האתר, בזמן שגרסתו המלאה הושקה לציבור הרחב בתחילת 2022, עם גרסאות מותאמות לאנדרואיד ו-iOS. המשחק כולל עולם, גרפיקה ומשחקים שונים לחלוטין. ב-13 ביולי 2023, יצא עדכון לאפליקציה "מיקטוק" שהסדיר אותה למשחק החדש.
כיום המשחק פועל במתכונת מצומצמת ביחס למה שהיה בעבר, כשרוב השרתים המקוריים שלו סגורים.
בחודש דצמבר 2024 החל שיתוף פעולה עם מרכז זלמן שזר להכללת תכנים בנושא ההיסטוריה של עם ישראל המשולבים יחד עם תוכני המשחק. פעילות זו נחלה הצלחה מרובה ונבחנות פעולות נוספות לשילוב תכנים לימודיים נוספים במשחק.
משחקיות

המשחק בנוי כעולם וירטואלי ולו 18 אזורים מרכזיים. השחקן מעצב את דמותו הווירטואלית כראות עיניו ומעניק לה שם, ודרכה הוא משחק - נע ברחבי העולם ויוצר אינטראקציה עם דמויות אחרות. לרשות הדמות בית אותו ניתן לרהט ולעצב בפריטים וירטואליים מגוונים. כמו כן, ניתן לרכוש לדמות פריטי לבוש ואביזרים שונים באמצעות כסף וירטואלי, אותו ניתן להשיג במשחקים שונים ובהשלמת משימות, או דרך שדרוגים.
בחגים ומועדים עבריים ולועזיים, העולם מעוצב לפי רוח החג. כך למשל, בפסח האזורים מתמלאים חול ופירמידות ובראש השנה בדבש ותפוחים ורימונים. בנוסף לשינויי עיצוב אלו, מיוצרים גם פריטי לבוש בלעדיים לאותה התקופה (למשל, כובע חנוכייה). מרבית התוכן במשחק פתוח לכולם, פרט לאפשרויות שונות הזמינות לבעלי מינוי בלבד. לדוגמה, רק מנויים רשאים לרכוש חיית מחמד וירטואלית המכונה "מינימיק" ולגדלה.
משחקיות > אזורים מרכזיים

האי, שבו נמצאים מערה וגישה לספינה טרופית.
אזור הספורט, שבו נמצאים חנות קבוצות ומגרש כדורגל.
תחנת החלל, שבה נמצאים מרכז משחקים, חללית אשר משגרת בין העולם הרגיל לחלל, וחללית אשר משגרת בין העולם הרגיל לכוכב המינימיקים.
לוח המודעות, שבו נמצאים לוח מודעות, חנות שדרוגים והכניסה לחצר האחורית.
העיר, שבה נמצאים המיקניון, בניין עירייה והמיק אקספרס.
מערב העיר, שבו נמצאים המיקפה, מרכז החלפות, חנות ממתקים, בנק וגישה לביוב.
אזור המעבדה, שבו נמצאים כניסה למעבדה ומעבר תת-קרקעי לחדרים הסודיים של הבובות.
החוף, שבו נמצאת חנות צוללת.
הפארק, שבו נמצאים מסלול מרוצים, מטאור המינימיקים ומעבר לגן השעשועים הישן.
אזור המיקסינמה, שבו נמצא בית קולנוע בשם "מיקסינמה".
היער, שבו נמצאים חנות קסמים, מבוך וגישה ליערות מיקמק.
הר ההישגים, שבו נמצאים כל חדרי דרגות המשחק עד דרגה 9.
פארק המים, שבו ישנה גישה למסיבת קיץ ולבר המילקשייק.
הקלאב, שבו נמצאים מועדון ריקודים, אזור ארקייד וגישה למיק דובאי.
הג'ונגל, שבו נמצאים מעבדת טריוויה והמקדש המסתורי.
קרחת היער, המשתנה בכל חג ואירוע.
מרכז המיקביט, שבו חנות מכוניות בשם "אוטו איטליה", חנות ריקודים, סטודיו, ו"המיק פאשן".
החצר האחורית, שבו ניתן להגיע לחנות הבגדים "הבלוק".
משחקיות > אזורים נוספים

קרקעית הים, קרקעית ים שבה יש קטלוג וגישה לספינה הטרופה. ניתן להגיע למקום באמצעות הספינה שבאי או דרך האקווריום.
האקווריום, אקווריום ציבורי שבו ניתן למצוא ארבעה משחקי העשרה בשפה האנגלית ומעבר לקרקעית הים. ניתן להגיע למקום דרך הצוללת שבחוף.
ספריית המיקפה, שבה ניתן למצוא ספרים שכתבו משתמשי האתר. הספרים מזכירים ספרים אמייתים.
המרפסת, שבה יש משחק ונוף המשקיף על אזורי האתר. ניתן להגיע למקום דרך הקומה השנייה של המקדש המסתורי שבג'ונגל.
הכספת, שבה ניתן לזכות בכמות משתנה של מטבעות "מיקביט". ניתן להגיע למקום דרך הבנק, אך הכניסה למקום מותנית ברכישת שדרוג.
לאס וגאס, שבה נמצא גלגל המזל שבו אפשר לזכות בפרסים מגוונים. ניתן להגיע למקום בכדור הפורח.
פריז, שבה משחק בשם "יאמי בשמיים". ניתן להגיע למקום בכדור הפורח.
איטליה, שבה נמצאת חנות מסכות. ניתן להגיע למקום בכדור הפורח.
יפן, שבה ניתן לקנות בגדי סמוראי. ניתן להגיע למקום בכדור הפורח.
מיק אלפים, מתוך שדרוג "לייף סטייל - חופשת הסקי", שבהם נמצאים רכבל, חנות סנובורד ומשחק הסקי. ניתן להגיע למקום באמצעות השדרוג.
המיקריביים, מתוך שדרוג "לייף סטייל - החיים הטובים", שבהם נמצאים חוף פרטי וחנות בגדים. ניתן להגיע למקום באמצעות השדרוג.
שרת מנהלים, שרת אליו יכולים להיכנס שחקנים מדרגה 10 ומעלה. בשרת יש חדר ישיבות שם אפשר להציע רעיונות להוסיף לאתר או לשפר אותו, חדר בקרה שבו ניתן למצוא את המשחק מיק האקר וסקירה יומית, מכון כושר וספא.
מקסיקו, שבה ניתן למצוא קטלוג פריטים שהם כובעים ומסיכות מקסיקניים. ניתן להגיע למקום בכדור הפורח המשודרג.
ניו יורק, שבה נמצאת רכבת תחתית שבה אפשר לזכות בפרסים מגוונים. ניתן להגיע למקום בכדור הפורח המשודרג.
הוואי, שבה ניתן למצוא קטלוג פריטים אקזוטיים. ניתן להגיע למקום בכדור הפורח המשודרג.
מיק-דובאי, שבה יש קטלוג ושני אזורים עם נוף לדובאי.
שעשועונים

במיקמק ישנם גם שעשועונים להלן רשימה של כל השעשועונים ישנם שבעה:
מונית למיליון: הוא שעשועון המתאים לארבעה משתתפים במשחק זה בעל השדרוג מסיע את שלושת המשתתפים במונית ויש גישה לארבעה מקומות המיקניון, המיקפה, הג'ונגל והמיקארנה. המטרה היא להשיג מיליון מטבעות.
אוטובוס למיליון: המשחק דומה למונית למיליון רק עם כמה הבדלים: בעל השדרוג מנהל אוטובוס ורק משתתף אחד יכול לזכות במילון מטבעות. בסוף המשחק ישנו שעשועון הדומה למשחק ראש בראש.
ראש בראש: במשחק רק אחד יכול לזכות בפרס ויש רק פסילה אחת ברגע שהייתה טעות אחת אז יש אפשר לצפות במשחק.
הפירמידה: השחקנים עומדים במשחק זה בפירמידה וברגע שהם צודקים הם עולים דרגה בכל דרגה מקבלים פרס כאשר מספר התשובות מתחיל לעלות באחד. הפרסים הם: מטבעות, פריט, רהוט, נקודות הישגים, שדרוג ומנוי. לכל שחקן יש 3 פסילות. וברגע שנגמרו לשחקן כל הפסילות כמו בראש בראש הוא יכול לצפות במשחק.
מונית למיליון לונדון: המשחק דומה למונית למיליון אך הוא באנגלית. על השחקנים לנסוע במונית ללונדון (בירת בריטניה) ולקבל מיליון כסף.
מונית לחלל: במשחק זה על השחקנים לנסוע בחללית ולענות על שאלות במתמטיקה ובדרך לקבל קוביות חלל ומיליון כסף.
תפוס ת'צבע 2: משחק ובו על השחקנים לעמוד על צבע הנכון ישנם ארבעה צבעים: כחול, כתום, צהוב וסגול. בכל חמישה סיבובים יש גלגל פרסים.
בלוג וקהילה > בלוג

באתר מיקמק פועל בלוג בשם "מה חדש" המתעדכן מספר פעמים בשבוע. הבלוג נכתב על ידי עורכי תוכן המכונים בשם "צוות מיקמק", ועוסק בתוכן חדש בעולם של מיקמק. מדי פעם ופעם נערך סקר מיוחד המשפיע על הדברים שיקרו בעתיד האתר. בכל תחילת חודש מתפרסם "בלוג הפרס" ו"המיקשימה החודשית" שבו מוצגת משימת כתיבה או יצירה, ומוענק פרס ליצירות הנבחרות.
עד שנת 2017 הייתה פעילה תחרות בשם "הבובה שלי" המבוססת על הבובות שנמכרו באתר בעיצוב כוכבי הסדרה.
בנובמבר 2019 החלה תחרות חדשה בשם "מעצב החודש" בה משתמשי האתר יכולים לעצב פריטים והפריטים הזוכים יימכרו בכסף וירטואלי במשחק.
בלוג וקהילה > קהילה

הקהילה באתר מיקמק כוללת אלפי יצירות, בהן ציורים, צילומים, סרטונים, עיצובים, קומיקסים, מצגות, סיפורים וחמשירים שנוצרו על ידי גולשי האתר.
היצירות מועלות לאתר בתנאי שאושרו על ידי מנהלי התוכן, המפקחים על כך שהתוכן באתר ראוי.
ניתן להקדיש את היצירות למשתמשים אחרים כדי שיקבלו התראה במשחק על היצירה שהוקדשה להם.
כמו כן, משתמשים אחרים באתר יכולים "לעקוב" אחר יוצרים, להגיב ליצירות ולתת להן "לייק".
בכל יום מנהלי האתר בוחרים את היצירה ההכי המקודמת בעמוד הראשי ונקראת "תמונת היום", ומדי חודש נבחרת יצירת כתיבה, שזוכה לקידום בעמוד הראשי תחת הכותרת "כתב אורח".
תחרויות

מיק-ארכיטקט: באוגוסט 2020 הוכרזה בבלוג על תחרות ה"מיק-ארכיטקט" בה המיקמקים יציעו רעיונות לאזורים חדשים. מדי כמה זמן הופיע בבלוג סקר חדש עם אזורים לבחירה. האזור עם הכי הרבה קולות יזכה בפרס ויהיה בעולם של מיקמק. בין האזורים שהציעו המשתמשים היו גינה, עולם ממתקים, מגדלור, בית ספר, גן, דובאי, עולם שוקולד ועוד. האזור הזוכה הוכרז בבלוג בינואר 2021 - מיק-דובאי; באזור יש קטלוג ונוף של דובאי.
מיק-שיפוצניק: ביולי 2021 הוכרזה בבלוג על תחרות ה"מיק-שיפוצניק" בה המיקמקים יעצבו ויצירו רעיונות לחידוש אזור בעלם. מדי כמה זמן הופיע בבלוג סקר חדש עם אזורים לבחירה. האזור עם הכי הרבה קולות יזכה בפרס ויהיה בעולם של מיקמק. האזור הזוכה עוד לא הוכרז.
אפליקציות

החל מ-2013, חברת D.I.C השיקה אפליקציות הנועדות למיקמק:
"מיקמק" (2013), מיועדת ל-iOS. במשחק המיקמק צריך לצנוח עד לקרקעית הים ולעבור מכשולים רבים וניתן לזכות גם בפרסים.
"מונדו" (2014), מיועדת לאנדרואיד. במשחק ניתן לסובב את גלגל ההפתעות לשחק במשחק "תן בראש" ולצבור הישגים ומשימות וגם ניתן לצפות בפרקים קצרים של מיקמק - הסדרה.
"המסע לכוכב המינימיקים" (2015), מיועדת ל-iOS ולאנדרואיד. שבו המינימיק מתעופף וצריך לעבור מכשולים לאחר שמסיימים את השלב מתקדמים משלב לשלב עד שהמינימיק מגיע לכוכב המינימיקים ניתן גם לקנות שדרוגים ובגדים למינימיק ולשגר אותם לעולם המיקמק. המשחק מבוסס על הסרט "המסע לכוכב המינימיקים".
"מונית למיליון" (2016), מיועדת ל-iOS ולאנדרואיד. המבוססת על משחק הטריוויה המצליח במיקמק. המשחק הוא משחק קבוצתי ולא תחרותי, כלומר – חברי הקבוצה עונים יחד על שאלות, ועוזרים זה לזה כדי לנצח במשחק. כוללת גם את השעשועון "ראש בראש".
"מיקטוק" (2019), מיועדת ל-iOS ולאנדרואיד. "אפילקציית המסרים של מיקמק" שניתן לשלוח בה הודעות לחברים במיקמק בה גם תוכלו לפתוח קבוצות ולצרף חברים כמות החברים הניתנת היא כ-24 חברים.
"מיקמק" (2020–2023), מיועדת ל-Microsoft Windows ול-מקינטוש. אפליקציית מיקמק למחשב, ללא צורך בדפדפן
"מונית למיליון ניו יורק" (2020), מיועדת ל-Windows, אנדרואיד ו-iOS וכוללת שני משחקים חדשניים וייחודיים לשיפור האנגלית. האחד, מונית לניו יורק – משחק ללימוד אנגלית באמצעות שיפור יכולת הדיבור והבנת הנשמע בשפה זו דרך חווית משחק שעוזרת לילדים לבנות ביטחון עצמי בדיבור. במשחק קיימת מערכת זיהוי קולי חכם שנותנת פידבק על הדיבור וכך עוזרת לשפר את יכולת הביטוי באנגלית. השני, מונית ללונדון – המשחק עוזר לתרגל את הקריאה והכתיבה וכך משפר את אוצר המילים באנגלית. מבוסס על המשחק הקיים במיקמק בגרסה מיוחדת לאפליקציה עם שאלות נוספות חדשות, החל מאוקטובר 2020.
"מיקמק 2" (2021), מיועדת ל-iOS, אנדרואיד, Microsoft Windows ול-מקינטוש. מיקמק 2 הוא משחק המבוסס על "מיקמק 1" (המשחק המקורי), אך יש בו עולם, גרפיקה ומשחקים שונים לחלוטין.
אקדמיק ואקדמיק ג'וניור (2023), אפליקציות ללימוד אנגלית אם אותה האנימציה של מיקמק 2. במשחק של הג'וניור אפשר לשחק בשלושה משחקים: סקיי ההיג, פופ סטאר ובאבל ראש אפשר גם להופיע על במה ולשיר שירים באנגלית העוסקים בנושאים שונים. אפשר גם להשיג קסמים שהם: גדילה, התכווצות, ומהירות. לאכול ולשתות את האוכל במיקמק 2. לקנות פריטים מכסף וירטואלי שהוא כוכבים ירוקים אותם צוברים ממשחקים. לעומת האקדמיק של החטיבות ביניים שפועל בכיתה ואפשר ללמוד אנגלית דרך משחק במונית למיליון. אקדמיק ג'וניור היא אפליקציה למנויים.
החל מ-2023 חדלו האפליקציות של מיקמק לפעול ורק מיקטוק, מונית למיליון ניו יורק, מיקמק 2, אקדמיק ואקדמיק ג'וניור המשיכו לפעול.
מוצרים > ספיד מיק

מיקמק שיווקה משחק קופסה בשם "ספיד מיק". זהו המשחק הראשון והיחידי ששיווקה מיקמק לקהל הנרחב.
ספיד מיק הוא משחק חברתי שמאמן מיומנויות של תפיסה מהירה, דיוק וזריזות.
בפברואר 2022, עקב גמר מלאי המרצנדייז, מכירת משחק הקופסה הסתיימה לאלתר.
מוצרים > בובות

בשנת 2011, מיקמק השיקו 15 בובות כותנה בגדלים שונים, בעיצוב כוכבי הסדרה.
לאחר מכן, בשנת 2014, לכבוד הסרט "המסע לכוכב המינימיקים", האתר השיק 5 בובות שונות מפלסטיק של החבורה של מיקמק (זואי, מקס, ג'ימבו וסאני) וחברם קיפ.
שרוכשים בובה מקבלים איתה קוד אישי שאותו ניתן להקליד באתר ולקבל פריטים הייחודיים למוצר.
בפברואר 2022, עקב גמר מלאי המרצנדייז, מכירת הבובות בחנות הסתיימה לאלתר.
מוצרים > מוצרים נוספים

מיקמק השיקו בנוסף לבובות ומשחק הקופסה גם קלטות DVD של הסדרה, מחברות מעוצבות, יומנים, תיקים, בקבוקים, ספלים, מדבקות, קלסרים וקלמרים וכרטיסי מיקארד (כרטיס חבר מועדון).
בנוסף, פורסם גם ספר על הסרט של מיקמק, "המסע לכוכב המינימיקים", שכתבה תמי שם-טוב. בראשית המשחק הושקו גם חולצות ממותגות וכיסויים לטלפונים חכמים.
בפברואר 2022, עקב גמר מלאי המרצנדייז, מכירת מוצרים אלו בחנות הסתיימה לאלתר.
עיבודים > סדרת טלוויזיה

מיקמק - הסדרה היא סדרת הנפשה לילדים המבוססת על המשחק. הסדרה הופקה על ידי אולפני ההנפשה הישראליים שורטקאט-פלייגראונד וחברת D.I.C. שתי העונות הראשונות עלו לשירות ה-VOD של yes ושודרו בערוץ ניקלודיאון. הסדרה שודרה גם בערוץ זום, והחל מ-21 במרץ 2018 ב-HOT VOD Young. לסדרה שלוש עונות ו-30 פרקים באורך 12 דקות.
בסדרה הופיעו לראשונה דמויותיהם של מקס, זואי, סאני וג'ימבו; כמו כן, דמויות נוספות שהופיעו באתר הופיעו גם בסדרה, כמו ראש העיר, גברת מיקיאוולי ואקסל.
עיבודים > סדרת טלוויזיה > בחירות במיקמק

בחירות 2011: בשנת 2011 נערכו בחירות בהן היו שני מועמדים; ראש העיר וגברת מיקיאוולי. בבחירות אלו משתמשים בעולם קיבלו זכות הצבעה. המתמודד הנבחר היה ראש העיר.
בחירות 2014: בשנת 2014 התקיימו בחירות ומיקיאוולי נבחרה ברוב קולות. ראש העיר טס למדינה הנקראת מיקפולקו. כעבור חצי שנה, ראש העיר חזר לביקור שבועי שבו בכל יום הייתה הפתעה חדשה במיקמק, וב-14 באפריל 2016 מיקמק שיווקה כמתנה מראש העיר משחק בשם "ספיד מיק". ב-2018 מיקיאוולי הייתה מעורבת בפרשה בה ניסתה להיפטר מביצי המינימיקים מתוך שנאה אליהם. היא החביאה אותם במערה סודית ליד הר ההישגים של מיקמק, דבר שגרם להדחתה הרשמית מתפקידה ולחזרתו של ראש העיר מחופשתו במיקפולקו ללשכת העירייה.
בחירות 2018: בשנת 2018 התקיימו בחירות במיקמק, בהן היו שלושה מועמדים: ראש העיר, גברת מיקיאוולי, והתאום של ראש העיר. בבחירות אלו המתמודד הנבחר היה ראש העיר. התאום של ראש העיר ניסה לרמות בבחירות בכך שהתחזה לראש העיר. לאחר מכן התגלתה התרמית וראש העיר האמיתי חזר ללשכתו.
בחירות 2022: בשנת 2022 התקיימו בחירות במיקמק, בהן היו חמישה מועמדים: ראש העיר, גברת מיקיאוולי, התאום של ראש העיר, מונדו ומונדורינה. בבחירות אלו המתמודד הנבחר היה ראש העיר.
עיבודים > סרט קולנוע

המסע לכוכב המינימיקים הוא סרט ההנפשה הממוחשבת הישראלי הראשון שבאורך מלא. הסרט הופק על ידי אולפני שורטקאט-פלייגראונד וחברת האם (D.I.C.‎). הסרט יצא לאקרנים ב־1 ביולי 2013. כמה חודשים לפני הפצת הסרט, באפריל 2013, יצא ספר בעל אותו שם המבוסס על הסרט, אותו כתבה תמי שם-טוב. בשנת 2015 הסרט הופץ בבתי הקולנוע הרגילים. ביולי 2015 נפתח אזור חדש במיקמק של כוכב המינימיקים שנראה כמו בסרט זה.
עיבודים > מיקפה ומיקסינמה

מיקפה הייתה רשת פיזית של משחקיות וידאו ובתי קפה לילדים המבוסס על העולם הווירטואלי של מיקמק. המיקפה הראשון נפתח בקניון רננים ב-1 באוגוסט 2012. כל אחד מסניפי המיקפה מבוסס על אזור וירטואלי מן העולם. בסך הכל פעלו 5 סניפים של "מיקפה": שלושה בסגנון עיר בקניון רננים ברעננה, בגרנד קניון של באר שבע ובגרנד קניון של חיפה, ושניים בסגנון ג'ונגל בקניון הגדול בפתח תקווה ובקניון רחובות ברחובות. שלושה מהסניפים הפעילו גם אולם הקרנה המכונה "מיק סינמה": ברעננה, בבאר שבע ובחיפה.
במאי 2014, נסגרו כל חמשת סניפי המיקפה וכל בתי הקולנוע של מיקסינמה עקב הפסדים כספיים, חובות של עשרות מיליוני שקלים ופשיטת רגל של החברה "מיקמק קפה די.אי.סי בע"מ".
הערות שוליים

↑   עדי דברת-מזריץ, רותי לוי, פרק הסיום של מיקמק? ארבעה מחמשת סניפי מיקפה נסגרו בחשאי, באתר TheMarker‏, 13 במאי 2014
תנועות עובר

תנועות העובר בגיל 12 שבועות
עובר מניע את אצבעותיו בגיל 21 שבועות
פיהוק של עובר בן 30 שבועות
תנועות העובר הן תנועות עובריות שמקורן במערכת השרירים של העובר עצמו. הערכה אימהית של תנועות העובר היא השיטה העתיקה ביותר והשכיחה ביותר להערכת מצב העובר ברחם ומהווה בדיקה עקיפה לתפקוד מערכת העצבים שלו. תנועות עובר רגילות הן ביטוי לבריאות העובר.
נשים בהריון חשות בדרך כלל בתנועות עובר החל מהשבוע 18–20 להריון. ישנן נשים שחשות תנועות כבר בשבוע 16 להריון. נשים ולדניות מתחילות, בדרך-כלל, לחוש את התנועות של העובר לפני נשים בהריון הראשון. ככל ששבוע ההיריון הולך ומתקדם, מספר תנועות העובר עולה, והשיא שלהן הוא בדרך-כלל בשבוע 29–38 להיריון .
תנועות עובר דורשות מהעובר התפתחות של מערכת העצמות, השרירים ושל מערכת העצבים. כמו כן, העובר זקוק לאספקת חמצן טובה ולחילוף חומרים תקין. הסיבה לעלייה בתחושת תנועות עובר בשליש האחרון להריון היא כנראה בשל השיפור בקואורדינציה, ההפחתה בכמות מי השפיר והעלייה בגודל העובר. נוכחות שלייה קדמית יכולה להפחית את הרגישות של האם לתנועות העובר עד השבוע 28 להריון. כ-9%-18% מזמן ההיריון המתקדם העובר פעיל.
תנועות עובר תקינות

טווח תקין של תנועות העובר אינו מוסכם. הטווח נע בין 4 ל-100 תנועות בשעה. תנועות עובר כוללות תנועות גוף כלליות, תנועות גפיים, תנועות נשימה ושיהוקים. תנועות עובר כלליות הכוללות את התנועות של הגב, הצלעות והראש במגוון רצפים בתנודות של חוזק/ עצמה במהלך התנועה. מקצב יומי של תנועות מתפתח בטרימסטר השני.
הפחתה בתנועות עובר

כמחצית מהנשים מודאגות מהפחתה בתנועות עובר בשלב כלשהו במהלך ההיריון. הדאגה של האם לגבי ירידה במספר תנועות עובר היא נפוצה אך רק בסביבות 7% מההריונות הנשים יצרו קשר עם הרופא המטפל עקב הפחתה בתנועות העובר.